มีโอกาสได้ไปตอนเย็นรู้สึกบรรยากาศดี นั่งโต๊ะที่ยื่นไปในน้ำมองดูพระอาทิตย์ตกดินเพลินดี
มีโต๊ะให้เลือกนั่งหลากหลาย และมีห้องสำหรับที่มาเป็นกรุ๊ปหรือมาแบบครอบครัวให้สังสรรค์กันเป็นส่วนตัว นอกนั้นก็จะเป็นโต๊ะนั่งจัดเป็นมุมต่างๆเลือกตามใจชอบ พนักงานที่นี่จะดูแลแบบแบ่งโซน เพราะฉะนั้นวันไหนไปในโซนที่ลูกค้าเยอะการบริการก็จะค่อนข้างช้า อาหารมาจานไม่ใหญ่เหมาะสมกับราคาที่ตั้งไว้ ที่มาแล้วห้ามพลาดคือกุ้งเต้น ตามชื่อร้านเลยค่ะ..รสชาติจัดจ้านแซ่บโดนใจ กับกุ้งฝอยทอดจะมาแบบกรอบๆกินกับเบียร์ก็อร่อยดีหรือจะเป็นของทานเล่นของคุณหนูๆก็ได้ค่ะ